Catō erat vir clārus. multī Rōmānī eum laudābant quod in bellīs fortiter pugnābat, dē lēgibus multa intellēxit et ōrātiōnēs bonās scrībēbat. quamquam Rōmae auctōritātem magnam habēbat, saepe in agrīs suīs labōrāre mālēbat. saepe Catō sē laudābat: ‘ego sum cīvis Rōmānus, sed quoque agricola: is quī agrōs suōs amat patriam suam quoque amat. ego sum cīvis bonus.’

eō tempore multī Rōmānī pecūniam multam habēre volēbant: ‘illī quī pecūniam habent,’ inquiunt multī cīvēs, ‘potestātem magnam quoque sibi habent.’ ‘vōs pecūniam habēre vultis,’ inquit Catō, ‘quod potestātem et luxuriam amātis. ego pecūniam habeō sed et patriam et glōriam amō. luxuriam nōn amō. cīvis bonus sum. itaque in bellīs pugnābō et in agrīs labōrābō; tum magnam glōriam habēbō.’

eō tempore multī Rōmānī quoque librōs Graecōs legēbant: ‘Graecī erant cultissimī,’ inquiunt hī Rōmānī. ‘nōs quoque cultissimī erimus.’ ‘ego Graecōs librōs legere nōlō,’ inquit Catō. ‘Graecī nōn fortiter pugnābant; in bellīs nōn vīcērunt. ego sum fortis et audāx et saepe in agrīs meīs labōrō: is quī cultissimus est et semper librōs Graecōs legit nōn fortiter pugnat.’

diū Catō contrā Carthāginiensēs pugnāre volēbat. ‘Carthāginiensēs semper erunt hostēs nōbis,’ saepe clāmābat. ‘Carthāgo dēlenda est.’ ōlim, quod senātōribus persuādēre volēbat, fīcōs pulchrās eīs ostendit: ‘vidēte hās fīcōs!’ magnō cum clāmōre inquit Catō. ‘hae sunt fīcī Carthāginiensēs: etiam nunc pulchrae sunt, quod iter nōn erat longum; iter erat sōlum trīduī. ego Carthāginiensēs timeō quod celeriter Carthāginiensēs Rōmae adesse possunt.’